A megállapodások hosszú távon nem bizonyultak sikeresnek, az állam működését és területi egységét nem sikerült biztosítaniuk. A '60-as és '70-es években a két közösség közötti feszültség folyamatos fegyveres összetűzéseket eredményezett. 1974-ben előbb görög ciprióta katonák puccsot hajtottak végre, majd Törökország lerohanta az országot és megszállta annak egyharmadát. A konfliktust nem sikerült rendezni és 1983-ban a megszállt területen egyoldalúan kikiáltották a csak Törökország által elismert Észak-Ciprusi Török Köztársaságot.